I en artikel i Jyllands Posten i dag kritiseres politiet for ikke at rykke ud til voldsepisoder i nattelivet, eller at komme alt for sent. Det gjaldt blandt andet på Crazy Daisy i Fjerritslev, der under et masseslagsmål tidligere i år måtte vente tre kvarter på politiet. I en rundspørge foretaget af diskotekernes eget netværk fortæller fire ud af ti diskoteksejere, at de måtte vente over en halv time på politiet sidste gang de ringede efter dem. Det var hvis de overhovedet dukkede op. Og Politiinspektør Allan Lund ved Nordjyllands Politi erkender, at politiet ikke registrerer, hvor tit de ikke rykker ud: - Vi erkender, at vi ind imellem har været nødt til at sige, at vi ikke kan komme. Men vi ved ikke, hvor stort omfanget er, og det vil vi undersøge nu, siger Allan Lund til TV2/Nord. Nordjyllands Politi vil nu undersøge omfanget, ved at registrere hvert eneste tilfælde hvor de ikke dukker op.

Referat:
Ovenpå kritikken fra de danske diskoteker, erkender Nordjyllands Politi nu, at de ikke registrerer, hvornår de ikke rykker ud til anmeldelsen. Det bliver der nu lavet om på.